**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**ΑΝΤΙΚΕΙΜΕΝΟ: ΧΡΗΣΗ ΤΗΣ ΠΛΑΤΦOΡΜΑΣ "*RICORDAVET”***

Αγαπητέ/ή πελάτη,

Θα θέλαμε να σας ενημερώσουμε, σύμφωνα με τα άρθρα 12 και 13 του Κανονισμού για την Προστασία Προσωπικών Δεδομένων (ΕΕ) 2016/679(εφεξής ο «*ΓΚΠΔ»*) σχετικά με την επεξεργασία των προσωπικών σας δεδομένων από το κτηνιατρείο μας (εφεξής το ***Κτηνιατρείο***") μέσω της πλατφόρμας "***RicordaVet"*** (εφεξής η «Πλατφόρμα»).

Η επεξεργασία των προσωπικών σας δεδομένων από το Κτηνιατρείοθα πραγματοποιείται σύμφωνα μετην ισχύουσα νομοθεσία για την προστασία προσωπικών δεδομένων, ιδίως σύμφωνα με τις αρχές της νομιμότητας, αντικειμενικότητας και διαφάνειας, με σεβασμό στην προστασία της ιδιωτικής ζωής και στο δικαίωμα προστασίας των προσωπικών σας δεδομένων.

* **Υπεύθυνος επεξεργασίας προσωπικών δεδομένων**

Ο υπεύθυνος επεξεργασίας των προσωπικών σας δεδομένων είναι το Κτηνιατρείο [να προστεθεί η επωνυμία του κτηνιατρείου], με έδρα [να συμπληρωθεί η διεύθυνση του κτηνιατρείου].

Διεύθυνση ηλεκτρονικού ταχυδρομείου/τηλέφωνο επικοινωνίας με το Κτηνιατρείο: [παρακαλούμε εισάγετε μια διεύθυνση ηλεκτρονικού ταχυδρομείου ή έναν αριθμό τηλεφώνου της επιχείρησης].

* **Κατηγορίες προσωπικών δεδομένων που συλλέγονται**

Η παροχή των προσωπικών σας δεδομένων είναι απαραίτητη για την ενεργοποίηση και παροχή της υπηρεσίας υπενθύμισης που παρέχει το Κτηνιατρείο μέσω της Πλατφόρμας ***"RicordaVet"***. Η Πλατφόρμα αυτή χρησιμοποιείται από το Κτηνιατρείο για να σας υπενθυμίζει προθεσμίες ή ημερομηνίες που αφορούν τις θεραπείες, στις οποίες πρέπει να υποβληθούν το κατοικίδιο ζώο σας.

Τα προσωπικά δεδομένα που συλλέγονται για τον ανωτέρω σκοπό συνίστανται σε δεδομένα ταυτότητας (π.χ. όνομα, επώνυμο ) και στοιχεία επικοινωνίας του ιδιοκτήτη (π.χ. αριθμός τηλεφώνου και διεύθυνση ηλεκτρονικού ταχυδρομείου).

Επιπλέον, θα συλλέγονται δεδομένα σχετικά με το κατοικίδιο ζώο, τα οποία θα δηλώνονται από εσάς και θα καταχωρούνται από το Κτηνιατρείο στην Πλατφόρμα (π.χ. όνομα και είδος του κατοικίδιου ζώου, ημερομηνία επόμενης χορήγησης θεραπείας/επόμενης επίσκεψης).

* **Σκοπός και νομική βάση επεξεργασίας**

Τα ανωτέρω προσωπικά δεδομένα θα χρησιμοποιηθούν για την εγγραφή των στοιχείων σας, καθώς και πληροφοριών που αφορούν το κατοικίδιο ζώο σας στην Πλατφόρμα για την παροχή της υπηρεσίας. Η νομική βάση για την επεξεργασία αυτή είναι η συγκατάθεσή σας που δίδετε με το παρόν (άρθρο 6 παρ. 1 στ. α’ ΓΚΠΔ).

Η παροχή των ανωτέρω προσωπικών δεδομένων είναι απαραίτητη για να καταστεί δυνατή η χρήση του συστήματος υπενθύμισης μέσω της Πλατφόρμας από το Κτηνιατρείο μας. Τυχόν άρνηση παροχής των προσωπικών σας δεδομένων θα καταστήσει αδύνατη την παροχή της υπηρεσίας αυτής από το Κτηνιατρείο, χωρίς περαιτέρω συνέπειες για εσάς.

* **Μέθοδοι επεξεργασίας και ασφάλεια δεδομένων**

Τα προσωπικά δεδομένα σας θα υποβληθούν σε επεξεργασία με τρόπο που να εγγυάται την εμπιστευτικότητα και την ασφάλειά τους.

* **Χρόνος διατήρησης**

Επισημαίνεται ότι, σύμφωνα με τις αρχές της νομιμότητας, του περιορισμού του σκοπού και της ελαχιστοποίησης των δεδομένων σύμφωνα με το άρθρο 5 του ΓΚΠΔ,η περίοδος αποθήκευσης των προσωπικών σας δεδομένων στην Πλατφόρμα ορίζεται σε χρονικό διάστημα που δεν υπερβαίνει την εκπλήρωση των σκοπών για τους οποίους συλλέγονται και υποβάλλονται σε επεξεργασία, συγκεκριμένα, μέχρι να ζητήσετε τη διαγραφή τους ή την ανάκληση της συγκατάθεσής σας.

* **Αποδέκτες**

Τα προσωπικά σας δεδομένα δεν κοινοποιούνται σε κανένα τρίτο μέρος, εκτός από τον πάροχο της Πλατφόρμας, και σε τυχόν υπεργολάβους του, στο βαθμό που είναι απαραίτητο για την παροχή της υπηρεσίας.

* **Διαβίβαση σε χώρες εκτός ΕΟΧ**

Δεν διαβιβάζουμε προσωπικά δεδομένα σε χώρες εκτός του Ευρωπαϊκού Οικονομικού Χώρου (ΕΟΧ). Εφόσον χρησιμοποιήσουμε παρόχους υπηρεσιών cloud εκτός ΕΟΧ, θα εξασφαλίζουμε ότι παρέχουν επαρκείς εγγυήσεις, όπως προβλέπεται στο άρθρο 46 *του* ΓΚΠΔ.

* **Δικαιώματα του υποκειμένου των δεδομένων**

Μπορείτε να ασκήσετε τα δικαιώματά σας σε σχέση με τα δεδομένα σας που προβλέπονται στον ΓΚΠΔ ανά πάσα στιγμή με αποστολή αιτήματος στην ηλεκτρονική διεύθυνση [να συμπληρωθεί από τον κτηνίατρο].

Ειδικότερα, ως υποκείμενο των δεδομένων, μπορείτε να ζητήσετε:

-πρόσβαση στα δεδομένα που σας αφορούν («δικαίωμα πρόσβασης»). Το δικαίωμα αυτό περιλαμβάνει π.χ. το δικαίωμα να ενημερώνεστε εάν ή όχι υπόκεινται σε επεξεργασία προσωπικά δεδομένα σχετικά με εσάς, ποια προσωπικά δεδομένα υπόκεινται σε επεξεργασία, τους σκοπούς της εν λόγω επεξεργασίας και κάθε άλλη πληροφορία περιλαμβάνεται στο άρθρο 13 και 14 του ΓΚΠΔ.

-τη διόρθωση ανακριβών ή τη συμπλήρωση ελλιπών προσωπικών δεδομένων που σας αφορούν («δικαίωμα διόρθωσης»)·

-τη διαγραφή των προσωπικών σας δεδομένων («δικαίωμα διαγραφής» ή «δικαίωμα στη λήθη») εάν π.χ. τα προσωπικά δεδομένα δεν είναι πλέον απαραίτητα για τους σκοπούς για τους οποίους συλλέχτηκαν, εάν η επεξεργασία είναι παράνομη, ή εάν τα προσωπικά δεδομένα πρέπει να διαγραφούν προκειμένου να μπορέσουμε να συμμορφωθούμε με νόμιμη απαίτηση ή σε οποιαδήποτε άλλη περίπτωση προβλέπεται από το άρθρο 17 του ΓΚΠΔ·

-να σας παρασχεθούν τα δεδομένα σε δομημένο, κοινώς χρησιμοποιούμενο και αναγνώσιμο από μηχανήματα μορφότυπο και να διαβιβαστούν σε άλλον υπεύθυνο επεξεργασίας, σε περίπτωση που αυτό είναι τεχνικά εφικτό («δικαίωμα στη φορητότητα των δεδομένων»).

-τον περιορισμό της επεξεργασίας των προσωπικών σας δεδομένων· («δικαίωμα περιορισμού της επεξεργασίας»)

Έχετε επίσης το δικαίωμα να ανακαλέσετε τη συγκατάθεσή σας ανά πάσα στιγμή («δικαίωμα ανάκλησης συγκατάθεσης»).

Τέλος, θα θέλαμε να σας ενημερώσουμε ότι μπορείτε να αντιταχθείτε στην επεξεργασία των προσωπικών σας δεδομένων ανά πάσα στιγμή, εάν συντρέχει μία από τις περιπτώσεις που προβλέπονται στο άρθρο 6 παράγραφος 1 στοιχεία ε) και στ) του ΓΚΠΔ («δικαίωμα εναντίωσης»).

Θα θέλαμε επίσης να σας υπενθυμίσουμε ότι, εάν δεν ικανοποιηθούν τα αιτήματά σας, έχετε το δικαίωμα να υποβάλετε καταγγελία στην Αρχή Προστασίας Δεδομένων Προσωπικού Χαρακτήρα (ΑΠΔΠΧ, Κηφισίας 1-3, ΤΚ 115 23, Αθήνα, Τηλ. +30 210 6475628, E-mail: contact@dpa.gr), ηλεκτρονικά μέσω της δικτυακής της πύλης “https://eservices.dpa.gr/” με τη συμπλήρωση της αντίστοιχης ηλεκτρονικής φόρμας.

**Συγκατάθεση για την επεξεργασία προσωπικών δεδομένων**

Εγώ, ο/η κάτωθι υπογεγραμμένος/η, αφού διάβασα και κατανόησα πλήρως την ανωτέρω ενημέρωση για την επεξεργασία προσωπικών δεδομένων,

 ΣΥΝΑΙΝΩ ΔΕΝ ΣΥΝΑΙΝΩ

στην επεξεργασία των προσωπικών μου δεδομένων για τους σκοπούς που περιγράφονται ανωτέρω.

ΟΝΟΜΑΤΕΠΩΝΥΜΟ:

ΥΠΟΓΡΑΦΗ: